9. Ændring af regulativer for husholdningsaffald og erhvervsaffald - 2023 (Åben)
Tidl. politisk behandling BY, 26.10.21, pkt. 7
Forventet sagsgang
TM-U, ØK, BY, høring, BY
Lovgrundlag
Miljøbeskyttelsesloven, affaldsaktørbekendtgørelsen og 
affaldsbekendtgørelsen
SAGENS INDHOLD
Byrådet skal i denne sag tage stilling til igangsætning af høringsfase vedr. ændringer 
i regulativ for husholdningsaffald og ændringer i regulativ for erhvervsaffald. 
Regulativændringerne er vedtaget af bestyrelsen for Favrskov Forsyning 20. september 2023. 
Regulativerne er senest ændret i 2021.
De aktuelle ændringsforslag består primært af præciseringer af reglerne i de to regulativer for allerede 
etablerede ordninger samt bestemmelser, som skaber regulativdækning for gebyrfastsættelsen af ydelser, 
som i dag tilbydes af Favrskov Forsyning. Desuden udgår storskraldsordningen, som ophørte pr. 1. januar 
2023, af regulativet for husholdningsaffald.
Sagen, som den blev vedtaget af bestyrelsen i Favrskov Forsyning 20. september 2023, fremgår af bilag 
1-3.
VURDERING
Teknik og Miljø vurderer, at forslag til ændringer i regulativerne er hensigtsmæssige. Med hensyn til 
regulativet for erhvervsaffald er et mindre antal bygge- og anlægsvirksomheder tidligere blevet opkrævet 
for lav en pris for abonnement, da deres i øvrigt korrekte branchekode ikke optrådte på regulativets 
branchekodeliste over virksomheder, som skal betale den høje abonnementstakst for adgang til 
genbrugspladserne. En væsentlig ændring i regulativet for erhvervsaffald sikrer, at priser for de anvendte 
abonnementsordninger i højere grad end tidligere, svarer til den type og mængde af affald, som en 
tilsvarende virksomhed afleverer på genbrugspladser. Favrskov Kommunes administrative byrde ifm. 
affaldsregulativer lettes, idet ændringer i branchekoderlisten fremover ikke kræver regulativændringer.
Derudover ændres regulativet, så Favrskov Forsyning kan opkræve takst for tilkøb af særlige ydelser, som 
eksempelvis ved ekstra tømning af affaldsbeholder. 
    
Ændringer i regulativet for husholdningsaffald sikrer mulighed for tilkøb af særlige ydelser - også ved 
frivillige foreningers arrangementer. Derudover omfatter regulativet en beskrivelse af ordningen vedrørende 
husstandsindsamlingen generelt, herunder miljøkasser. Indsamling af storskrald, som er ophørt pr. 1. 
januar 2023, udgår af regulativteksten.
Forvaltningen vurderer:
At regulativet for erhvervsaffald med de anførte ændringer:

Begrænser risiko for økonomisk forskelsbehandling af virksomheder.

Letter kommunens administrative byrde gennem smidiggørelse af godkendelsesprocedure.
[adresse]: EMN-2021-00914
Dok-ID: 3606717
Sagsbehandler: lfar
Byråd
31. oktober 2023  19:00
At regulativet for husholdningsaffaldet med de anførte ændringer:

Er opdaterede og svarer til de faktisk gældende henteordninger.
ØKONOMI
Teknik og Miljø vurderer, at regulativændringerne ikke har større økonomisk påvirkning af brugerne af de 
affaldsordninger, som Favrskov Forsyning tilbyder.
INDDRAGELSE
Forslaget til ændret regulativtekst sendes i fire ugers offentlig høring. 
INDSTILLING
Direktøren for Teknik og Miljø indstiller til Byrådet:
1.
At ændring af regulativer for husholdningsaffald og erhvervsaffald godkendes til  fire ugers offentlig 
høring. 
BESLUTNING
Teknik- og Miljøudvalget, 4. oktober 2023:
Fraværende: Ingen
Indstilles godkendt.
Økonomiudvalget, 24. oktober 2023:
Fraværende: Ingen
Indstilles godkendt.
Byrådet, 31. oktober 2023:
Fraværende: Ebbe Berg
Godkendt.
Bilag

Bilag 1 referat fra forsyningens bestyrelsesmøde 20.september 2023 (3607496)

Bilag TMU forslag til ændring af regulativ for erhvervsaffald (3607474)

BIlag TMU forslag til ændring af regulativ for husholdningsaffald (3607473)
